b'\n_START_ARTICLE_\nAlan Ford\n_START_PARAGRAPH_\nAlan Ford je stripovski lik (izmi\xc5\xa1ljena oseba), ki nastopa v istoimenskem stripu. Izvirno je strip izhajal v Italiji (od leta 1969), prevod, predvsem pa odli\xc4\x8dna priredba prevajalca Nenada Brixya pa ga je v drugi polovici sedemdesetih let 20. stoletja izstrelila v vrh priljubljenosti na podro\xc4\x8dju nekdanje Jugoslavije (v Jugoslaviji je pri\xc4\x8del izhajati \xc5\xbee 1970). Zanimivo je, da je tu dosegel celo ve\xc4\x8djo priljubljenost kot v domovini Italiji. Kasneje je strip izhajal tudi v sloven\xc5\xa1\xc4\x8dini, za priredbo je _NEWLINE_poskrbel Branko Gradi\xc5\xa1nik. Iz\xc5\xa1lo je 51 \xc5\xa1tevilk stripa (1993, koprodukcija Co.Libri, Mladinska Knjiga in Aster Zagreb)_NEWLINE_Strip je zasnovan kot kriminalka, govori pa o tajnih agentih, ki re\xc5\xa1ujejo svet pred kriminalci, i\xc5\xa1\xc4\x8dejo usodne mikrofilme in sploh po\xc4\x8dnejo vse, kar velja za stereotipne predstave o tajnih agentih. Zabaven ton daje stripu dejstvo, da je skupina agentov (s tajnim imenom TNT (Ekipa TNT), hrva\xc5\xa1ko \xc2\xbbGrupa TNT\xc2\xab, izvirno \xc2\xbbGruppo TNT\xc2\xab) pravzaprav revna in dela vedno s praznimi \xc5\xbeelodci, se preva\xc5\xbea z bizarnimi prevoznimi sredstvi in uporablja zarjavelo in razpadajo\xc4\x8de oro\xc5\xbeje - brez streliva. Komi\xc4\x8dnost stripa pa je le povr\xc5\xa1inska: v resnici gre za socialno in dru\xc5\xbebeno satiro, ki neusmiljeno bi\xc4\x8da \xc4\x8dlove\xc5\xa1ke slabosti, dotakne pa se vseh - od najni\xc5\xbejih slojev pa vse do dru\xc5\xbebene smetane. Strip preko grotesknih likov in situacij obravnava rasizem, fa\xc5\xa1izem, ekolo\xc5\xa1ko problematiko, dru\xc5\xbebeno razslojevanje, rev\xc5\xa1\xc4\x8dino, oboro\xc5\xbeevanje, korupcijo, izkori\xc5\xa1\xc4\x8danje delovne sile, pehanje za dobi\xc4\x8dkom in druga vpra\xc5\xa1anje podobne narave. Razmere v Jugoslaviji so bile takrat o\xc4\x8ditno ravno prav\xc5\xa1nje, da so junaki stripa izjemno prirasli k srcu mladim in starim, osnovno\xc5\xa1olcem in intelektualcem vseh republik.'